Пучдэмон канстатаваў, што «адносіны паміж Каталоніяй і Іспаніяй не працуюць» і што большасць каталонцаў хочуць бачыць Каталонію незалежнай дзяржавай. У той жа час ён падкрэсліў, што па-ранейшаму робіць стаўку на дыялог з урадам прэм'ер-міністра Рахоя, але без папярэдніх умоў. Каталонскі прэм'ер прапанаваў Мадрыду і Барселоне прызначыць па два прадстаўнікі, каб знайсці пасярэдніка для ўрэгулявання канфлікту.